
CAIET DE SARCINI
pentru închirierea unui spațiu cu destinația 
punct de lucru de către Administrația Municipală pentru Consolidarea Clădirilor cu Risc Seismic

 
1. Generalităţi  
1. Prezentul caiet de sarcini conţine specificaţii tehnice şi constituie ansamblul cerinţelor minimale pe baza cărora se evaluează propunerea tehnico – economică a fiecărui ofertant. 
2.  Criteriul de atribuire a contractului de închiriere este "raportul calitate-preț", în condiţiile îndeplinirii tuturor specificaţiilor tehnice și financiare.  
3.  Beneficiar: Administrația Municipală pentru Consolidarea Clădirilor cu Risc Seismic


2. Obiectul
Obiectul achiziției îl reprezintă închirierea unui spațiu cu destinația de birouri și mentenanța necesară acestuia, pentru desfășurarea activității Administrației Municipale pentru Consolidarea Clădirilor cu Risc Seismic. Imobilul ce face obiectul închirierii trebuie să fie echipat cu dotări și instalații tehnice, utilități și locuri de parcare și să fie funcțional la momentul închirierii sau să devină funcțional în termen de 30 de zile de la semnarea contractului de închiriere.


3. Durata Contractului
  Închirierea unui spațiu într-un imobil/imobil cu respectarea cerințelor din prezentul caiet de sarcini, prin încheierea unui contract cu valabilitate până la data de 31.12.2023, cu posibilitatea de prelungire a duratei până la finalul anului 2026.
 Durata contractului de închiriere va fi stabilită pe an bugetar, cu posibilitatea prelungirii anuale, până la 4 ani.


4. Cerințe minime ale spațiului de închiriat 
Date generale: 
· București, locație ușor accesibilă cu mijloacele de transport în comun situată în zona centrală sau semicentrală, conform hărtii atașate; 
· Spațiul destinat închirierii să fie amplasat exclusiv într-un imobil cu funcțiunea de birouri;
· Imobilul să fie amplasat în proximitatea unei stații de metrou și a mijloacelor de transport în comun; 
· Imobilul și terenul aferent să nu facă obiectul vreunei acțiuni în justiție; 
· Suprafața totală solicitată prin prezentul caiet de sarcini necesară desfășurării activității Administrației Municipale pentru Consolidarea Clădirlor cu Risc Seismic este de aproximativ 900m - 1100 mp;
· Spațiul destinat închirierii să fie operațional sau să existe posibilitatea ca acesta să devină operațional în 30 de zile de la încheierea contractului;
· Spațiu securizat cu închidere mecanică și supraveghere video a intrării în clădire;
· Spațiu dotat cu sistemele corespunzătoare necesare accesului persoanelor cu dizabilități locomotorii, de detectare și stingere a incendiilor și autorizat conform legislației în vigoare.
· Spațiul destinat închirierii să poată fi înregistrat ca punct de lucru operațional al AMCCRS;

 
Spații birouri de lucru:  
· Spațiul de închiriat va fi compact, dispus pe un etaj cu suprafața de min. 900 - max. 1100 de mp. sau pe două etaje consecutive care să însumeze suprafața necesară;
· Dacă spațiul care urmează a fi închiriat se află mai sus de etajul 2, asigurarea accesului la lifturi va fi obligatorie.
· Spațiu care să asigure iluminatul natural;
· Spațiu care să asigure ventilarea naturală prin deschiderea ferestrelor (toate ferestrele sau o parte dintre acestea);
· Spații comune la fiecare etaj;
· Spațiu de servit masa;
· Grupuri sanitare pentru femei și bărbați la fiecare etaj, dotate cu lavoare, closete cu apă, oglinzi, suporturi pentru hârtie igienică, în perfectă stare de funcționare;
· Magazie (spațiu depozitare), cameră IT disponibile sau posibilitatea creării acestora;
· Spațiul trebuie să dispună de o sală de sedințe care să permită mobilarea cu mese de consiliu pentru un număr de aproximativ 20 de persoane. Sala va fi închisă, astfel încât se va asigura confortul acustic.
· Spațiul va fi dotat cu pardoseală de tip mochetă în zona birourilor, PVC în zona oficiului și în zona de circulație, placare ceramică (gresie) la grupurile sanitare. Dacă aceste dotări nu sunt disponibile în momentul semnării contractului, acestea vor trebui să fie definitivate intr-o perioada de 30 de zile calendaristice de la încheierea contractului;
· Spațiul va avea pereți de compartimentare sau posibilitatea de realizare a acestora în maxim 10% din suprafață;
· Tavanul spațiului va fi echipat cu plafon fals, echipat cu corpuri de iluminat, grile de ventilare, sistem de climatizare și încălzire;
 

5. Caracteristici tehnice și funcționale specifice locației: 
1. [bookmark: _Hlk125039810]Spațiu autorizat de către Inspectoratul pentru Situații de Urgență, Sănătatea și Securitatea Muncii pe cheltuiala Locatorului;
2. Sistem de climatizare în stare bună de funcționare;
3. Instalații (sistem apă, canalizare, încălzire, aerisire, iluminat etc.), cu mentenanța efectuată în termenul prestabilit;
4. Locuri de parcare (minimum 8) – în incinta imobilului, subteran sau în curtea interioară;
5. Spațiul să fie dat în funcțiune la semnarea contractului, cu toate dotările necesare utilizării (infrastructură existentă pentru internet, curent etc.) sau să devină functional în maximum 30 de zile calendaristice de la semnarea contractului.
6. Sistem de securitate în clădire – acces în clădire și sistem antiefracție (ex.:pază permanentă); 
7. Servicii de mentenanță;
8. Vor fi puse la dispoziția achizitorului un număr de aproximativ 100 de carduri de acces, gratuit;
9.Cablarea structurată date-voce
9.1 Cablarea structurată date-voce va fi bazată pe cablu UTP CAT 6 și prize RJ 45;
9.2 Întreaga cablare va fi concentrată direct în rackuri de concentrare în centrul de date sau prin rackuri de distribuție intermediare conectate cu un rack de concentrare în centrul de date;
9.3 Rackurile de distribuție și concentrare vor fi furnizate, instalate și configurate de către Locator;
9.4 Daca sunt prevăzute rack-uri de distribuție, acestea vor fi amplasate în încăperi tehnice dimensionate și ventilate corespunzător, dotate fiecare cu minimum 4 prize de 230 V cu împământare și ușă cu închidere mecanică cu cheie și cartelă de acces;
9.5 Rack-urile de concentrare vor fi de 19 inch și minimum 40U vor fi amplasate în centrul de date;
Numărul de rack-uri depinde de soluția de distribuție aleasă de către Locator, condiția fiind să asigure după instalarea patch-urilor un spațiu liber de minimum 50% din spațiul total al fiecărui rack;
Rack-urile de distribuție vor fi de 19 inch și o înălțime suficientă ca să asigure dipă instalarea patch panel-urilor un spațiu liber de minimum 50% din spațiul total al fiecărui rack;
9.6 Prizele de date vor fi amplasate în casete de podea, distribuite uniform pe suprafața spațiilor deservite;
9.7 Căile de cablare date-voce vor fi separate de căile de cablare pentru alimentarea cu energie electrică;
9.8 Spațiul care urmează a fi închiriat va fi prevăzut cu o sursă alternativă de curent care va permite funcționarea unui număr de aproximativ 80 de calculatoare pentru o perioadă de minimum jumătate de oră .

6. Altele

· Toate costurile serviciilor mai sus menționate vor fi suportate de proprietar în costul chiriei, cu excepția costurilor lunare de utilități (apă, iluminat, ridicarea gunoiului, încălzire – dacă este pe gaze naturale, telefonie fixă, internet) care se vor plăti lunar separat; 
· Nu se acceptă plata de comisioane; 
· Până la data predării în folosință imobilul/spațiul ce urmează a fi închiriat va fi complet dotat conform specificațiilor redate mai sus;
· Până la data încheierii contractului de închiriere ofertantul va prezenta toate documentele și autorizațiile prevăzute în caietul de sarcini, precum și documentele doveditoare ale dreptului de proprietate și/sau dreptului de a dispune de folosința bunului, respectiv:
· Actul doveditor al dreptului de proprietate si dovada intabularii;  
· Autorizatia de Securitate la incendiu pentru clădire, valabila la data închirierii;
· Autorizatia de Securitate la incendiu pentru spațiul ce urmează a fi închiriat, disponibilă în maximum 3 luni de la data închirierii;
· Autorizatia de functionare.

7. Modul de solicitare a ofertei 
Oferta reprezintă o intenție de negociere.
	Cererea de ofertă va fi transmisă către proprietar sau reprezentanți împuterniciți ai spațiilor, persoane fizice sau juridice, cât și publicată pe site-ul instituției.


8.  Modul de prezentare a ofertei
Prețul va fi format din:
· Costul lunar al chiriei/mp., în euro + TVA, la cursul BNR. 
Se va exclude de la plată suprafața teraselor, balcoanelor, logiilor, intrândurilor).
· Costurile lunare cu mentenanța/întreținerea, în euro + TVA (service charges), la cursul BNR;
· Costurile lunare cu locurile de parcare în euro + TVA (8 locuri), la cursul BNR.

Costurile lunare cu utilitățile (electricitate, apă menajeră și potabilă etc) vor fi suportate separat, de către achizitor, în baza consumurilor aferente spațiului.


9. Modul de depunere a ofertei
· la punctul de lucru al autorității contractante, respectiv bd. Iancu de Hunedoara, nr. 48, et. 2, sect. 1, București, în timpul programului de funcționare (de luni până joi între orele 08.00 – 16.30, vineri între orele 08.00 – 14.00);
· pe mail, pe adresa oficială a instituției, office@amccrs-pmb.ro.
 
Oferta trebuie să conțină documentele conform cerințelor mai sus menționate, precum și următoarele informații:
· adresa exactă a imobilului în care este oferit spre închiriere spațiul;
· fotografii interior, exterior și schițe;
· suprafața utilă exprimată în metri pătrați, pentru spațiul/spațiile de închiriat;
· posibilitățile de parcare, comune sau în exclusivitate, atât pentru spațiile interioare, cât și pentru exterior;
· asigurarea utilităților: apă, încălzire, aer condiționat, cablaje telefonie fixă, internet etc.;
· existența/inexistența compartimentărilor;
· existența/ inexistența altor chiriași în clădire;
· data la care poate fi dat în folosință spațiul către autoritatea contractantă.

În cazul ofertelor depuse la sediul instituției, nu vor fi admise la depunerea ofertelor plicuri deteriorate sau desfăcute.


10. CRITERIUL DE ATRIBUIRE: 

În vederea încheierii contractului de închiriere a unui spațiu cu destinația punct de lucru de către Administrația Municipală pentru Consolidarea Clădirilor cu Risc Seismic criteriul de atribuire utilizat este punctajul maxim obținut în urma analizei multicriteriale, a următoarelor criterii de evaluare:

	Criterii de evaluare:

	Funcția de birouri 
Clădire de clasa A sau B

	Funcția operațională
Clădirea poate fi utilizată în termen foarte scurt, nu necesită intervenții majore, se poate acomoda mobilierul existent al AMCCRS

	Locuri de parcare

Clădirea pune la dispoziție un număr minim de 8 locuri de parcare, există posibilitatea de  parcare adiacent

	Accesibilitate
Acces facil prin intermediul mijloacelor de transport in comun, atât pentru public, cât și pentru angajați.

	Preț chirie/lună/mp
Costul chirie si service charge  pe luna/mp 

	Încadrare în zona geografică
Încadrare în descriere geografica anexata, raportat la km 0.



11. EVALUAREA OFERTELOR ȘI DESEMNAREA OFERTEI CÂȘTIGĂTOARE
	Evaluarea ofertelor se realizează de către Comisia de evaluare și negociere pe baza cerințelor din cuprinsul Caietului de sarcini.
       Comisia de evaluare și negociere va analiza ofertele depuse pe baza criteriilor stabilite în Caietul de Sarcini, în funcție de ponderea de importanță a fiecărui criteriu.
      Fiecare membru al Comisiei de evaluare și negociere va acorda fiecărei oferte un punctaj de la 10 la 100, criteriul notat cu punctajul 10 îndeplinind cel mai puțin o cerință specifică, iar criteriul notat cu 100   îndeplinind întru totul cerința. 
     În vederea ierarhizării ofertelor se va desemna oferta câștigătoare prin însumarea tuturor criteriilor ponderate evaluate.
     Membrii Comisiei de evaluare și negociere vor desemna oferta câștigătoare ca fiind oferta cu punctajul cel mai mare.
[bookmark: _Hlk51161625]În cazul în care două sau mai multe oferte sunt clasate pe primul loc, cu punctaje egale, decizia finala se va lua de către membrii comisiei prin vot de 2/3 dintre membrii.

12. Plata 
 Plata se va efectua în baza facturii emise în lei, în termenele convenite, prin virament, în contul deschis la Trezorerie al operatorului economic.

